FOTO: Chrissy Teigen wys haar babamagie in styl | SARIE
Die model Chrissy Teigen het verlede maand aangekondig sy en haar man, die sanger John Legend, hul eerste baba verwag. Sy deel graag foto's van haar groeiende babamagie op Instagram – en sy lyk keer op keer fantasties.
A photo posted by chrissy teigen (@chrissyteigen) on Nov 16, 2015 at 2:57pm PST
Chrissy gee glad nie om dat haar modellyf besig is om te verander nie. Sy het op Instagram geskryf haar bobene het skielik groter geraak, maar dat dit haar nie in die minste pla nie.
Die glanspaartjie het lank gesukkel om 'n baba te kry en Chrissy het uiteindelik met behulp van in vitro-bevrugting swanger geraak, berig Daily Mail.
Sy het op 12 Oktober haar swangerskap bekend gemaak en sê dit was nie 'n maklike pad nie. Hulle is verheug oor die kleinding wat op pad is.